На основу члана 38 став 1 тачка 2 Закона о локалној самоуправи (''Сл. лист РЦГ'' бр. 2/18, 34/19 и 38/20), члана 3 Закона о избору одборника и посланика (''Сл. лист РЦГ'' бр. 4/98, 5/98, 17/98, 14/00, 18/00, 9/01, 41/02, 46/02, 45/04, 48/06 и 56/06 и ''Сл. лист ЦГ'' бр. 44/11, 14/14, 47/14, 12/16, 60/17 и 10/18) и члана 29 став 1 Статута општине Беране (''Сл. лист ЦГ''- Општински прописи бр. 42/18), Скупштина општине Беране, на сједници одржаној **02. фебруара** **2022.** године, донијела је

**О Д Л У К У**

**о утврђивању броја одборника у Скупштини општине Беране**

**Члан 1**

На изборима за избор одборника у Скупштини општине Беране који ће се одржати 27. марта 2022. године, бира се 35 одборника.

**Члан 2**

Изрази који се у овој одлуци користе за физичка лица у мушком роду подразумијевају исте изразе у женском роду.

**Члан 3**

Даном ступања на снагу ове одлуке престаје да важи Одлука о утврђивању броја одборника у Скупштину општине Беране (''Сл. лист ЦГ'' – Општински прописи бр. 1/18).

**Члан 4**

Одлука ступа на снагу даном објављивања у Службеном листу Црне Горе – Општински прописи.

**СКУПШТИНА ОПШТИНЕ БЕРАНЕ**

**Број: 02-016/22-40 ПРЕДСЈЕДНИК СКУПШТИНЕ**

**Беране,02.02.2022.год. Новица Обрадовић**

**О б р а з л о ж е њ е**

Правни основ за доношење ове одлуке садржан је у члану 38 став 1 тачка 2 Закона о локалној самоуправи којим је прописано да скупштина доноси прописе и друге опште акте. Чланом 3 Закона о избору одборника и посланика којима је прецизирано да се у Скупштину Општине бира 30 одборника и још по један одборник на сваких пет хиљада (5000) бирача. Чланом 29 став 1 Статута општине Беране прописано је да Скупштина Општине доноси Одлуку о утврђивању броја одборника.

Према подацима Министарства унутрашњих послова Црне Горе – Директората за управне послове, држављанство и странце, бр.208/22-2401/1 од 31. јануара 2022. године, у Бирачком списку за локалне изборе у општини Беране, на дан 26. јануар 2022. године, уписано је 23.602 бирача.

Сагласно наведеним подацима у Скупштину општине Беране бира се 35 одборника.

Чланом 4 предложене одлуке је предвиђено да одлука ступа на снагу даном објављивања у Службеном листу Црне Горе, а што је сагласно члану 146 став 2 Устава Црне Горе и члану 42 став 2 Статута општине Беране.

Како приликом расписивања локалних избора није контактирана и консултоваона општина Беране, а самим тим, није остављена могућност да Скупштина ову одлуку донесе на редовној годишњој сједници, тако је Скупштина општине Беране приморана да је донесе по хитном поступку, јер би кашњење у њеном доношењу изазвало штетне последице по изборни процес.

С изложених разлога предлажемо одборницима да предлог Одлуке усвоје као у тексту.